Il-Kunsill adotta kunċett ta' maniġġar ta' kriżi għal missjoni ċivili ġdida tal-PSDK fl-Iraq. Il-missjoni ser tiffoka fuq assistenza lill-awtoritajiet Iraqin fl-implimentazzjoni tal-aspetti ċivili tal-istrateġija ta' sigurtà Iraqija. L-esperti tal-UE ser jipprovdu pariri u assistenza f'oqsma ta' ħidma prijoritarji li jindirizzaw il-ħtiġijiet tal-awtoritajiet rilevanti. L-istrateġija nazzjonali ta' sigurtà għandha l-għan li tibni istituzzjonijiet tal-istat kapaċi li jikkonsolidaw is-sigurtà, il-paċi u jipprevjenu l-konflitti skont l-istat tad-dritt, u tindika għadd ta' theddidiet għas-sigurtà nazzjonali, inkluż it-terroriżmu, il-korruzzjoni, l-instabilità u l-polarizzazzjoni etnika u settarja. B'rispons għal talba mingħand l-awtoritajiet Iraqin għal appoġġ fir-riforma tas-settur tas-sigurtà ċivili, u skont il-konklużjonijiet tal-Kunsill dwar l-Iraq tad-19 ta' Ġunju, l-UE qablet li tħejji missjoni ċivili tal-PSDK f'Baghdad. L-adozzjoni ta' kunċett ta' maniġġar ta' kriżi hija l-ewwel pass biex tiġi varata missjoni ġdida tal-PSDK, u wara jkunu jistgħu jibdew it-tħejjijiet għall-iskjerament. L-Iraq: il-Kunsill jadotta konklużjonijiet Delegazzjoni tal-UE għall-Iraq Ara l-paġna tal-laqgħa